Paganiaeth fodern yn y Deyrnas Unedig

Prif grefyddau o fewn **mudiad Paganiaeth Fodern yn y Deyrnas Unedig** yn bennaf yw Wica, dewiniaeth neo-baganaidd, Derwyddiaeth, a Phaganiaeth Almaenig. Nododd 74,631 o bobl yng Nghymru, Lloegr, a'r Alban eu bod naill ai'n Bagan neu'n aelod o grŵp Paganiaeth Fodern penodol yng Nghyfrifiad y DU 2011. 

## Demograffeg 
Cymharodd astudiaeth a gynhaliwyd gan Ronald Hutton nifer o wahanol ffynonellau (gan gynnwys rhestrau aelodaeth o sefydliadau mawr yn y Deyrnas Unedig, presenoldeb mewn digwyddiadau mawr, tanysgrifiadau i gylchgronau, ac ati), a defnyddiodd fodelau safonol ar gyfer cyfrifo niferoedd tebygol o Baganiaid o fewn y Deyrnas Unedig. Roedd yr amcangyfrif hwn yn cyfrif am orgyffwrdd aelodaeth luosog yn ogystal â nifer yr ymlynwyr a gynrychiolir gan bob mynychwr o ddigwyddiad Paganaidd. Amcangyfrifodd Hutton fod 250,000 o ymlynwyr rhyw fath o grŵp Paganaidd yn y Deyrnas Unedig, sy’n cyfateb yn fras i’r gymuned Hindŵaidd genedlaethol yn ôl yn 2001 pan oedd yn llawer llai nag y mae heddiw (ar hyn o bryd mae dros filiwn o Hindŵiaid yn y Deyrnas Unedig). 

Awgrymir nifer llai gan ganlyniadau Cyfrifiad 2001, lle gofynnwyd cwestiwn am ymlyniad crefyddol am y tro cyntaf. Roedd yr ymatebwyr yn gallu cofnodi crefydd nad oedd yn cael ei gynnwys yn y rhestr o grefyddau cyffredin, a datganodd cyfanswm o 42,262 o bobl yn Lloegr, yr Alban, a Chymru eu bod yn Baganiaid (neu 23% o'r 179,000 o ymlynwyr o "grefyddau eraill" yn y canlyniadau). I ddechrau, ni ryddhawyd y ffigurau hyn gan y Swyddfa Ystadegau Gwladol, ond fe'u rhyddhawyd ar ôl cais am wybodaeth gan y Ffederasiwn Paganaidd (cangen yr Alban). Gyda phoblogaeth o tua 59 miliwn adeg Cyfrifiad 2001, mae hyn yn rhoi cyfran fras o 7 Pagan fesul 10,000 o drigolion y Deyrnas Unedig.

Nid oedd ffigurau Cyfrifiad y DU 2001 yn gallu rhoi dadansoddiad cywir o draddodiadau o fewn y pennawd "Pagan," gan fod ymgyrch gan y Ffederasiwn Paganaidd cyn y cyfrifiad yn annog i Wiciaid, Paganiaid, Derwyddon ac eraill ddefnyddio'r un term, sef 'Pagan,' er mwyn macsimeiddio'r niferoedd a adroddir. Fodd bynnag, gwnaeth cyfrifiad 2011 hi'n bosibl ddisgrifio'ch hun fel Pagan-Wiciad, Pagan-Derwydd ac ati. Mae’r ffigurau ar gyfer Cymru, Lloegr, a’r Alban fel a ganlyn:  

Cododd niferoedd cyffredinol y bobl a oedd yn nodi eu bod yn Bagan neu'n ddilynwr o un o'r categorïau eraill yn y tabl uchod rhwng 2001 a 2011. Yn 2001, nododd tua saith person fesul 10,000 o ymatebwyr yn y DU eu bod yn Bagan; yn 2011, y nifer (yn seiliedig ar boblogaeth Cymru a Lloegr) oedd tua 14 person fesul 10,000 o ymatebwyr.

Awgrymodd ymchwil a gynhaliwyd gan Dr Leo Ruickbie mai de-ddwyrain Lloegr oedd â'r crynodiad uchaf o Baganiaid yn y wlad.

### Cyfrifiad 2021
## Crefyddau 
Mae Paganiaeth Fodern yn y DU yn cael ei dominyddu gan Wica, Dderwyddiaeth fodern, a ffurfiau ar Baganiaeth Almaenig.

### Wica 
[bawd|200x200px| Wiciaid yn ymgynnull ar gyfer seremoni [llawafael yn Avebury yn Lloegr.]]
Datblygwyd Wica yn Lloegr yn hanner cyntaf yr 20g. Yn gyffredinol, mae'n grefydd ddeuoliaethol sy'n addoli'r Duw Corniog a'r Dduwies Leuad. Er bod iddi enwau amrywiol yn y gorffennol, o'r 1960au ymlaen normaleiddiwyd enw'r grefydd i *Wica*. 

### Noe-baganiaeth Almaenig 
Mae Neo-baganiaeth Almaenig yn cynnwys amrywiaeth o fudiadau modern sy'n ceisio adfywio paganiaeth Almaenig, megis yr un a arferid yn Ynysoedd Prydain gan yr Eingl-Sacsoniaid a'r Llychlynwyr cyn Cristnogaeth. Sefydlwyd Asatru UK yn 2013 ac mae’n gweithredu fel grŵp cenedlaethol ar gyfer pob Neo-bagan Almaenig.

## Gweler hefyd 
 

* Wica
* Teithwyr yr Oes Newydd
* *The Pagan Review*
* Crefydd yn y Deyrnas Gyfunol

## Nodiadau 
## Troednodiadau 
## Cyfeiriadau 
* Hutton, Ronald (2001). The Triumph of the Moon: A History of Modern Pagan Witchcraft. ISBN&nbsp;0-19-285449-6 .